बिल्ला लावलेले रशियन खासदार

कोरोना व्हायरसपासून रक्षण होईल असे सांगून जगभरात काही बिल्ले विकले जात आहेत. याला 'व्हायरस ब्लॉकर बिल्ले' म्हटलं जात आहे.

रशियाच्या बाजारात असे बिल्ले बेधडक विकले जात आहेत. यातील काही बिल्ल्यांवर पांढरा क्रॉस काढण्यात आलेला आहे. कोरोनाला रोखतील असं सांगून हे बिल्ले विकण्यात येत आहेत. काही खासदारांनीही हा बिल्ला लावल्याचे दिसून आले.

अमेरिकेच्या फेडरल ड्रग अॅडमिनिस्ट्रेशन (एफडीए) ने याबाबत एक धोक्याची सूचना दिली आहे. या बिल्ल्यातून एक प्रकारचा ब्लीचिंग पदार्थ (क्लोरिन डायऑक्साइड) बाहेर पडतो, तो हानिकारक असतो. या बिल्ल्यासंदर्भात केले जाणारे दावे खोटे असल्याचे एफडीएने स्पष्ट केले आहे.

रशियातील खासदार आंद्रे स्विंस्तोव यांना हा बिल्ला का लावला आहे असं बीबीसीनं विचारलं. 'या बिल्ल्याचा फायदा होतो की नाही हे माहिती नाही, पण आपण अजूनपर्यंत तरी आजारी पडलेलो नाही,' असं स्विंस्तोव यांनी सांगितलं. 

त्यांनी म्हटलं, "मी आल्याचा तुकडा चघळतो. मी सी व्हिटॅमिन घेतो. इंटरनेटवर जे विचित्र सल्ले मिळतात, ते सर्व पाळतो. न जाणो त्यामुळे खरंच काही फायदा होत असेल."

रशियाचे राष्ट्राध्यक्ष व्लादिमिर पुतीन यांचे प्रवक्ते दमित्री पेस्कोव्हसुद्धा हा बिल्ला वापरत असल्याचं दिसलं आलं होतं. त्यांना कोरोना व्हायरसची लागण होऊन आता रुग्णालयात दाखल करण्यात आल्याचं त्यांनी गेल्या आठवड्यात मान्य केलं.

नॉटिंगहॅम विद्यापीठाचे असोसिएट प्रोफेसर आणि बायोकेमिस्ट डॉ. वेन कार्टर म्हणतात, "शिंकल्यावर, खोकल्यावर थुंकीतून जे द्रवकण बाहेर पडतात त्याने कोरोना व्हायरस पसरतो. त्यामुळे असे बिल्ले उपयोगी नाहीत."

कोरोनावर गांजाचा उतारा?

गांजामुळे कोव्हिड-19 वर उपचार करता येईल, असं सांगणारे अनेक लेख सोशल मीडियावर हजारो लोकांनी शेअर केले आहेत. त्यापैकी अनेक लेखांची शीर्षक भ्रामक आणि दिशाभूल करणारे आहेत.

कोरोनाचा प्रसार रोखण्यासाठी गांजाचा खरंच काही फायदा होऊ शकतो का हे पाहाण्यासाठी कॅनडा, इस्रायल, ब्रिटनमध्ये चाचपणी सुरू आहे हे नक्की आहे. औषधी गांजाचा वापर करुन संक्रमणाचा काळ कमी करण्यास मदत मिळाली आहे आणि सायटोकाइन स्टॉर्ममध्येही फायदा होऊ शकतो. साटोकाइन स्टॉर्म कोव्हिड-19 च्या गंभीर रुग्णांमध्ये दिसून येणारी स्थिती आहे.

अर्थात ही चाचपणी अत्यंत सुरुवातीच्या टप्प्यात आहे त्यामुळेच त्यातून कोणताही निष्कर्ष आताच काढणे योग्य ठरणार... \n\nवरील लेखासाठी मला एक चांगले शीर्षक द्या.
कोरोना आरोग्य : गांजा ओढणे हा खरंच कोव्हिड-19 वरचा उपचार आहे का? - रिअॅलिटी चेक